[pic] | EUROPOS BENDRIJŲ KOMISIJA | Briuselis, 18.1.2008 KOM(2008) 15 galutinis 2008 M. BENDROJO BIUDŽETO PRELIMINARUS TAISOMOJO BIUDŽETO PROJEKTAS Nr. 1 IŠLAIDŲ SUVESTINĖ PAGAL SKIRSNIUS III skirsnis – Komisija (pateikta Komisijos) 2008 M. BENDROJO BIUDŽETOPRELIMINARUS TAISOMOJO BIUDŽETO PROJEKTAS Nr. 1 IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1] su paskutiniais pakeitimais, padarytais Tarybos reglamentu (EB, Euratomas) Nr. 1995/2006[2], ypač į jo 37 straipsnį, dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2008 m. biudžeto preliminarų taisomojo biudžeto projektą Nr. 1. TURINYS 1. Įvadas 4 2. ES solidarumo fondo lėšų mobilizavimas 4 2.1. Jungtinė Karalystė. Potvyniai 2007 m. birželio ir liepos mėn. 4 2.2. Finansavimas 5 3. Mokslinių tyrimų srities vykdomosios įstaigos 6 3.1. Europos mokslinių tyrimų tarybos vykdomoji įstaiga (ERCEA) 7 3.2. Mokslinių tyrimų vykdomoji įstaiga (REA) 8 4. FRONTEX agentūros personalo plano pakeitimas 9 5. Programa „Galileo“. Administracinis valdymas 9 6. Nepaprastosios išlaidos krizės atveju 10 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 11 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų suvestinė pagal skirsnius perduodamos atskirai per SEI-BUD sistemą. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius tekstas anglų kalba pateikiamas biudžeto priede. 1. Įvadas 2008 m. biudžeto preliminarus taisomojo biudžeto projektas (toliau – PTBP) Nr. 1 apima šiuos elementus: - 162,4 mln. EUR sumos mobilizavimą įsipareigojimų ir mokėjimų asignavimams iš ES solidarumo fondo dėl didelės audros Jungtinėje Karalystėje 2007 m. birželio ir liepos mėn. - Biudžeto struktūros, reikalingos Mokslinių tyrimų vykdomajai įstaigai (REA) ir Europos mokslinių tyrimų tarybos vykdomajai įstaigai (ERCEA) aprūpinti, sukūrimą. - Europos operatyvaus bendradarbiavimo prie Europos Sąjungos valstybių narių išorės sienų valdymo agentūros (FRONTEX) personalo plano pakeitimą. - 06 01 04 12 biudžeto punkto „Programa „Galileo“. Administracinio valdymo išlaidos“, kaip numatyta Komisijos peržiūrėtame pasiūlyme COM (2007) 535, sukūrimą. - 27 01 11 biudžeto straipsnio „Nepaprastosios išlaidos krizės atveju“ sukūrimą, siekiant finansuoti nepaprastąsias išlaidas, susijusias su krizėmis, apie kurias buvo pranešta. Eilutė bus pažymėta įrašu „p. m.“. Grynąjį poveikį biudžetui turės tik ES solidarumo fondo lėšų mobilizavimas. 2. ES solidarumo fondo lėšų mobilizavimas 2007 m. birželio ir liepos mėn. viena po kitos sekė neįprastai stiprios liūtys, po kurių įvairiose Jungtinės Karalystės dalyse kilo dideli potvyniai, padarę rimtos žalos. Per Tarybos reglamento (EB) Nr. 2012/2002[3] 4 straipsnyje nustatytą dešimties savaičių galutinį terminą Jungtinė Karalystė pateikė paraišką finansinei paramai iš ES solidarumo fondo gauti dėl potvynių padarytų nuostolių. Komisijos tarnybos išsamiai išnagrinėjo paraišką, atsižvelgdamos į Tarybos reglamentą (EB) Nr. 2012/2002, ypač į jo 2, 3 ir 4 straipsnius. 2007 m. gruodžio 10 d. patvirtintas pranešimas Komisijai dėl Jungtinės Karalystės paraiškos mobilizuoti Europos Sąjungos solidarumo fondo lėšas (2007 m. potvyniai) (C/2007/6038). Svarbiausius įvertinimo elementus galima apibendrinti taip: 2.1. Jungtinė Karalystė. Potvyniai 2007 m. birželio ir liepos mėn. Paraiška Komisijai pateikta 2007 m. rugpjūčio 20 d., nepasibaigus 10 savaičių galutiniam terminui po pirmosios žalos, kuri buvo užfiksuota 2007 m. birželio 12 d. Komisijos tarnyboms paprašius, Jungtinės Karalystės valdžios institucijos pateikė papildomos informacijos, kuri buvo gauta 2007 m. spalio 26 d. Nors potvyniai kelių savaičių laikotarpiu kilo įvairiose Jungtinės Karalystės dalyse (Anglijoje, Šiaurės Airijoje ir Velse), vadovaujantis Solidarumo fondo reglamentu juos galima laikyti viena nelaime, kadangi juos sukėlė esminės nepalankios meteorologinės sąlygos Jungtinėje Karalystėje 2007 m. vasarą, kai dėl viena po kitos sekusių ypač gausių liūčių dirva permirko ir todėl labai patvino. Tai – stichinė nelaimė. Jungtinės Karalystės valdžios institucijos apskaičiavo, kad bendra tiesioginė žala siekia 4 612 mln. EUR – tai trečia pagal dydį žalos, kurią sukėlė viena nelaimė, suma nuo pat Solidarumo fondo įsteigimo 2002 m. Kadangi ši suma viršija 3 267 mln. EUR ribą, kuri taikoma galimoms išmokoms iš Solidarumo fondo Jungtinei Karalystei (t. y. 3 mlrd. EUR 2002 m. kainomis), nelaimė laikoma didele stichine nelaime ir todėl priskiriama pagrindinei Reglamento (EB) Nr. 2012/2002 taikymo sričiai. Bendra tiesioginė žala yra finansinės paramos dydžio apskaičiavimo pagrindas. Kaip apibrėžta reglamento 3 straipsnyje, finansinė parama gali būti naudojama tik svarbiausioms gelbėjimo operacijoms. Jungtinės Karalystės valdžios institucijos pranešė, kad labai nukentėjo būstai (daugiau kaip 2 mlrd. EUR nuostolių), verslas (daugiau kaip 1 mlrd. EUR nuostolių) ir žemės ūkis (daugiau kaip 700 mln. EUR nuostolių). Be to, labai stipriai pažeista infrastruktūra, ypač vandens ir nuotekų, transporto ir švietimo sektoriuose. Jungtinės Karalystės valdžios institucijų pateikto žalos apskaičiavimo patikimumą patvirtino Jungtinio tyrimo centro atliktas atrankinis tyrimas, kurio metu, be kita ko, buvo naudojami per palydovinį ryšį gauto vaizdo duomenys. Jungtinės Karalystės valdžios institucijos apskaičiavo, kad svarbiausių gelbėjimo operacijų, kurios atitinka pagalbos reikalavimus pagal Reglamento (EB) Nr. 2012/2002 3 straipsnio 2 dalį, išlaidos siekia 356,7 mln. EUR ir šią sumą išskaidė pagal operacijų tipą. Remiantis Didžiosios Britanijos valdžios institucijų pateikta informacija akivaizdu, kad faktinės reikalavimus atitinkančių operacijų sąnaudos gerokai viršija dotacijos, kuri gali būti suteikta iš Solidarumo fondo, sumą. Operacijų, kurios iš tikrųjų galėtų būti finansuojamos iš Fondo, tipai bus aiškiai nustatyti įgyvendinimo susitarime. Jungtinės Karalystės valdžios institucijos pranešė, kad remtinuose regionuose potvynių padarytai žalai atlyginti taip pat ketinama naudoti 2000–2006 m. struktūrinių fondų programų lėšas. Jungtinės Karalystės valdžios institucijos patvirtino, kad reikalavimus atitinkančios operacijos neįtrauktos į draudimo išlaidas. Galiausiai, dėl pirmiau nurodytų priežasčių siūloma pritarti Jungtinės Karalystės paraiškai dėl didelės nelaimės, kurią sukėlė potvyniai 2007 m. birželio ir liepos mėn., ir siūlyti mobilizuoti Solidarumo fondą. 2.2. Finansavimas Bendras metinis Solidarumo fondo biudžetas sudaro 1 mlrd. EUR. 2008 m. ankstesnėms paraiškoms išteklių dar nebuvo paskirta, todėl liko 1 mlrd. EUR. Pagrindinė Fondo įsteigimo priežastis – solidarumas, todėl Komisija laikosi požiūrio, kad pagalba iš šio Fondo turėtų būti laipsniška. Tai reiškia, kad, remiantis ankstesne praktika, nustatytą ribą (0,6 % BNP arba 3 mlrd. EUR 2002 m. kainomis, atsižvelgiant į tai, kuri iš šių sumų yra mažesnė) viršijančiai žalai padengti reikėtų skirti didesnę pagalbą nei žalai, kuri nesiekia tos ribos. Anksčiau nustatant asignavimus didelėms nelaimėms buvo taikomas toks koeficientas: 2,5 % visos tiesioginės žalos, jei ji nesiekia viršutinės ribos, ir 6 %, jei riba viršyta. Šiuo atveju siūloma taikyti tuos pačius procentinius dydžius. Komisijos siūlomas asignavimas iš Fondo, paremtas pareiškėjų pateikta informacija, yra toks: (EUR) | Tiesioginė žala | Riba | Suma, pagrįsta 2,5 % koeficientu | Suma, pagrįsta 6 % koeficientu | Bendra siūlomos pagalbos suma | Jungtinė Karalystė. Potvyniai 2007 m. birželio ir liepos mėn. | 4 612 000 000 | 3 266 629 000 | 81 665 725 | 80 722 260 | 162 387 985 | Iš viso | 162 387 985 | Išmokėjus šią kompensacijos sumą, liks dar mažiausiai 25 % Europos Sąjungos solidarumo fondo lėšų paskutinio metų ketvirčio asignavimams, kaip numatyta Reglamento (EB) Nr. 2012/2002 4 straipsnio 2 dalyje. 3. Mokslinių tyrimų srities vykdomosios įstaigos Vadovaudamiesi EB sutarties 166 straipsniu, 2006 m. gruodžio 18 d. sprendimu Nr. 1982/2006/EB Europos Parlamentas ir Taryba priėmė Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (toliau – Bendrąją programą). Vėliau, 2006 m. gruodžio 19 d., Taryba priėmė mokslinių tyrimų, technologinės plėtros ir demonstracinės veiklos specialiąsias programas „Pajėgumai“, „Bendradarbiavimas“, „Idėjos“ ir „Žmonės“ (toliau – specialiąsias programas). Bendrojoje programoje numatyta įsteigti Europos mokslinių tyrimų tarybą (EMTT), kuri turėtų įgyvendinti specialiąją programą „Idėjos“. 2007 m. vasario 2 d. sprendimu 2007/134/EB Komisija įsteigia Europos mokslinių tyrimų tarybą, juo taip pat įkuriama Mokslo taryba ir pranešama apie paskirtosios įgyvendinimo struktūros sukūrimą vykdomosios įstaigos forma. Pasitarusi su vykdomųjų įstaigų reguliavimo komitetu ir informavusi biudžeto valdymo instituciją, 2007 m. gruodžio 14 d. Komisija priėmė sprendimą C/2007/6268, kuriuo pagal Tarybos reglamentą (EB) Nr. 58/2003 įsteigiama Europos mokslinių tyrimų tarybos vykdomoji įstaiga specialiosios Bendrijos programos „Idėjos“ mažai tirtų sričių mokslinių tyrimų veiklai valdyti. Pasiūlyme dėl bendrųjų programų Komisija taip pat paskelbė ketinimą „savo atsakomybe pavesti atlikti smulkių operacijų reikalaujančią veiklą išorės įstaigoms; visų pirma vykdomoji įstaiga administruos Marie Curie veiklą, MVĮ skirtą paramą, taip pat vykdys su kitais moksliniais tyrimų projektais susijusias administracines užduotis, įskaitant bendrus mokslinių tyrimų projektus“. Lapkričio 14 d. įvyko devintasis vykdomųjų įstaigų reguliavimo komiteto posėdis. Komitetas pareiškė teigiamą nuomonę apie Komisijos sprendimų projektus, pagal kuriuos įsteigiama Mokslinių tyrimų vykdomoji įstaiga tam tikroms su moksliniais tyrimais susijusioms specialiųjų Bendrijos programų „Žmonės“, „Pajėgumai“ ir „Bendradarbiavimas“ sritims valdyti bei pagal Tarybos reglamentą (EB) Nr. 58/2003 įsteigiama Europos mokslinių tyrimų tarybos vykdomoji įstaiga specialiosios Bendrijos programos „Idėjos“ mažai tirtų sričių mokslinių tyrimų veiklai valdyti. Apie rezultatus informuotas Europos Parlamento biudžeto komitetas, kuris 2007 m. lapkričio 27 d. posėdyje pareiškė teigiamą nuomonę. 2007 m. gruodžio 14 d. Komisija priėmė Sprendimą C/2007/6262, kuriuo pagal Tarybos reglamentą (EB) Nr. 58/2003 įsteigiama Mokslinių tyrimų vykdomoji įstaiga tam tikroms su moksliniais tyrimais susijusioms specialiųjų Bendrijos programų „Žmonės“, „Pajėgumai“ ir „Bendradarbiavimas“ sritims valdyti. Esamas pasiūlymas susijęs su atitinkamų biudžeto eilučių šioms dviem įstaigoms subsidijuoti sukūrimu: 08 01 04 30 Europos mokslinių tyrimų tarybos vykdomoji įstaiga 08 01 04 31 Mokslinių tyrimų vykdomoji įstaiga Šioms dviem naujoms biudžeto eilutėms sukurti neprašoma jokių papildomų asignavimų. Asignavimai bus išskaičiuoti iš biudžeto eilučių, atitinkančių atitinkamų politikos sričių rėmimo išlaidas: 02 01 05 Mokslinių tyrimų rėmimo išlaidos įmonių politikos srityje 06 01 05 Veiklos rėmimo išlaidos energetikos ir transporto politikos srities moksliniams tyrimams 08 01 05 Veiklos rėmimo išlaidos mokslinių tyrimų politikos srityje 09 01 05 Mokslinių tyrimų rėmimo išlaidos informacinės visuomenės ir žiniasklaidos srityje Sukūrus įstaigas sutaupytos lėšos bus panaudotos atitinkamų programos sričių veiklos asignavimams didinti. 2008 m. taip bus padidinti toliau išvardytų sričių veiklos asignavimai: 02 04 01 01 Kosmoso moksliniai tyrimai 02 04 01 02 Saugumo moksliniai tyrimai 08 10 01 Idėjos 3.1. Europos mokslinių tyrimų tarybos vykdomoji įstaiga (ERCEA) 08 01 04 30 eilutei 2008 m. siūloma skirti 19 994 000 EUR įsipareigojimų ir mokėjimų asignavimų. Ši suma bus išskaičiuota iš 08 01 05 biudžeto eilutės. Toliau pateikta išsamesnė informacija: Eilutė | Aprašymas | Suma EUR | Pastabos | 08 01 05 01 | Išlaidos mokslinių tyrimų darbuotojams | 1 591 000 | 20 Komisijos deleguotų pareigūnų | 08 01 05 03 | Kitos mokslinių tyrimų valdymo išlaidos | 18 403 000 | Kitos ERCEA personalo, infrastruktūros administravimo ir valdymo išlaidos, atitinkančios specialiosios programos „Idėjos“ užduotis | Iš viso | 19 994 000 | Skaičiavimas pagrįstas 2007 m. personalo išlaidomis, kurioms taikomas metinis 2 % indeksavimas. 2007 m. vienos darbuotojų kategorijos išlaidos: laikinieji darbuotojai – 0,117 mln. EUR, pagal sutartis dirbantys darbuotojai – 0,063 mln. EUR, deleguotieji nacionaliniai ekspertai – 0,068 mln. EUR. 2008 m. išlaidos pagrįstos ESCEA aštuonių mėnesių darbuotojų skaičiaus vidurkiu. Numatoma, kad 2008–2013 m. dėl užduočių perdavimo ERCEA bus sutaupyti 84 085 000 EUR. 2008 m. siūloma padidinti 08 10 01 eilutės „Idėjos“ veiklos asignavimus 3 619 000 EUR, sumažinant 08 01 05 eilutę „Veiklos rėmimo išlaidos mokslinių tyrimų politikos srityje“ 3 619 000 EUR: Eilutė | Aprašymas | Suma EUR | 08 10 01 | Idėjos | 3 619 000 | 08 01 05 | Veiklos rėmimo išlaidos mokslinių tyrimų politikos srityje | -3 619 000 | 3.2. Mokslinių tyrimų vykdomoji įstaiga (REA) 08 01 04 31 eilutei 2008 m. siūloma skirti 14 601 000 EUR įsipareigojimų ir mokėjimų asignavimų. Ši suma bus išskaičiuota iš 02 01 05, 06 01 05, 08 01 05 ir 09 01 05 biudžeto eilučių. Toliau pateikta išsamesnė informacija: Eilutė | Aprašymas | Suma EUR | Pastabos | 02 01 05 01 | Išlaidos mokslinių tyrimų darbuotojams | 60 000 | 1 Komisijos deleguotas pareigūnas | 02 01 05 03 | Kitos mokslinių tyrimų valdymo išlaidos | 1 809 000 | Kitos REA personalo, infrastruktūros administravimo ir valdymo išlaidos, atitinkančios specialiosios programos „Bendradarbiavimas“ įmonių politikos srities užduotis | 06 01 05 03 | Kitos mokslinių tyrimų valdymo išlaidos | 256 000 | Kitos REA personalo, infrastruktūros administravimo ir valdymo išlaidos, atitinkančios specialiosios programos „Bendradarbiavimas“ energetikos ir transporto politikos srities užduotis | 08 01 05 01 | Išlaidos mokslinių tyrimų darbuotojams | 715 000 | 12 Komisijos deleguotų pareigūnų | 08 01 05 02 | Mokslinių tyrimų išorės darbuotojai | 64 000 | Asignavimai, atitinkantys 2 pagal sutartis dirbančių darbuotojų sutartis, sustabdytas po to, kai užduotys perduotos REA | 08 01 05 03 | Kitos mokslinių tyrimų valdymo išlaidos | 10 771 000 | Kitos REA personalo, infrastruktūros administravimo ir valdymo išlaidos, atitinkančios specialiųjų programų „Pajėgumai“, „Bendradarbiavimas“ ir „Žmonės“ mokslinių tyrimų politikos srities užduotis | 09 01 05 03 | Kitos mokslinių tyrimų valdymo išlaidos | 926 000 | Kitos REA personalo, infrastruktūros administravimo ir valdymo išlaidos, atitinkančios specialiųjų programų „Pajėgumai“ ir „Bendradarbiavimas“ „Bendradarbiavimas“ informacinės visuomenės ir žiniasklaidos politikos srities užduotis | Iš viso | 14 601 000 | Skaičiavimas pagrįstas 2007 m. personalo išlaidomis, kurioms taikomas metinis 2 % indeksavimas. 2007 m. vienos darbuotojų kategorijos išlaidos: laikinieji darbuotojai – 0,117 mln. EUR, pagal sutartis dirbantys darbuotojai – 0,063 mln. EUR, deleguotieji nacionaliniai ekspertai – 0,068 mln. EUR. 2008 m. išlaidos pagrįstos REA šešių mėnesių darbuotojų skaičiaus vidurkiu. Numatoma, kad 2008–2013 m. dėl užduočių perdavimo REA bus sutaupyti 76 571 000 EUR. 2008 m. siūloma padidinti 02 04 01 01 eilutės „Kosmoso moksliniai tyrimai“ veiklos asignavimus 3 672 000 EUR, o eilutės 02 04 01 02 „Saugumo moksliniai tyrimai“ –3 327 000 EUR, sumažinant 02 01 05 eilutę „Mokslinių tyrimų rėmimo išlaidos įmonių politikos srityje“ 6 999 000 EUR: Eilutė | Aprašymas | Suma EUR | 02 04 01 01 | Kosmoso moksliniai tyrimai | 3 672 000 | 02 04 01 02 | Saugumo moksliniai tyrimai | 3 327 000 | 02 01 05 01 | Išlaidos mokslinių tyrimų darbuotojams | -3 340 000 | 02 01 05 02 | Mokslinių tyrimų išorės darbuotojai | -1 700 000 | 02 01 05 03 | Kitos mokslinių tyrimų valdymo išlaidos | -1 959 000 | 4. FRONTEX AGENTūROS PERSONALO PLANO PAKEITIMAS 2008 m. biudžeto valdymo institucija Europos operatyvaus bendradarbiavimo prie Europos Sąjungos valstybių narių išorės sienų valdymo agentūrai (FRONTEX) skyrė papildomą 30 mln. EUR sumą (2,8 mln. EUR administracinėms išlaidoms ir 27,2 mln. EUR veiklos išlaidoms). Lyginant su Komisijos 2008 m. preliminariu biudžeto projektu, ši suma išaugo 79 %. FRONTEX parengė peržiūrėtą 2008 m. darbo programą, kuri 2007 m. lapkričio 12 d. išsiųsta Valdančiajai tarybai. Dėl papildomų asignavimų labai išaugs Agentūros darbo krūvis. Dabartinis darbuotojų skaičius laikomas nepakankamas platesnio masto ir ilgesnės trukmės operatyvinei veiklai atlikti. Todėl būtina iš dalies pakeisti 2008 m. personalo planą, kad FRONTEX galėtų tinkamai vykdyti peržiūrėtą darbo programą. Todėl siūloma 2008 m. personalo plane pareigybių skaičių padidinti nuo 69 iki 94 vadovaujantis FRONTEX valdančiosios tarybos 2007 m. rugsėjo 20 d. sprendimu ( –1 AD9, +1 AD8) ir lapkričio 7 d. sprendimu (+25 pareigybės). Papildomas personalas daugiausia vykdys operatyvines užduotis (17 pareigybių). Siūlomiems pakeitimams atlikti nereikia papildomų išlaidų, kadangi atitinkami administraciniai asignavimai jau patvirtinti 2008 m. biudžete. 5. Programa „Galileo“. Administracinis valdymas Iš dalies pakeistas pasiūlymas dėl Europos Parlamento ir Tarybos reglamento dėl Europos palydovinės radijo navigacijos programų (EGNOS ir „Galileo“) tolesnio įgyvendinimo (COM (2007) 535 galutinis) skirtas naujai administracinio valdymo išlaidų biudžeto eilutei sukurti. Tačiau ši eilutė nebuvo įtraukta į 2008 m. preliminarų biudžeto projektą ir nebuvo sukurta biudžeto procedūros metu. Todėl siūloma sukurti 06 01 04 12 biudžeto eilutę „Programa „Galileo“. Administracinio valdymo išlaidos“. Eilutei bus skirti 2 mln. EUR įsipareigojimų ir mokėjimų asignavimų, kurie bus perkelti iš 06 02 10 veiklos eilutės „Programa „Galileo““. Europos Komisija, atstovaudama ES ir būdama sistemos valdytoja, pirmiausia įsipareigoja užtikrinti, kad būtų įgyvendinti ES politiniai ir tarptautiniai įsipareigojimai, nustatyti bendrąsias sistemos specifikacijas ir reikalavimus bei dėl jų susitarti. Parengimo etapu Komisija turėtų vykdyti integruotą programos rizikos valdymą visuose programos lygiuose, taip pat įgyvendinti struktūrines priemones, kad galėtų nustatyti, kontroliuoti, mažinti ir stebėti riziką. Tuo tikslu Komisija privalo sukurti atitinkamas priemones ir užtikrinti, kad turi būtinus išteklius, visų pirma – susijusius su pagalba, kurių reikia šiai užduočiai įgyvendinti. Todėl Europos Komisiją konsultuos ekspertai, aukšto lygio profesionalai, dirbantys projektų valdymo, kosmoso inžinerijos, finansų, technologijų rinkodaros srityse ir veikiantys kaip nepriklausomi programos vertintojai. 6. Nepaprastosios išlaidos krizės atveju Komisija parengė veiklos tęstinumo planą, kuriuo siekiama užtikrinti sklandų jos tarnybų darbą esminio veiklos sutrikimo atveju. Parengtos procedūros, siekiant palengvinti ir pagreitinti skubias išlaidas (ir tęsti išteklių kaupimą), kartu laikantis Europos Bendrijų bendrajam biudžetui taikomo finansinio reglamento ir įgyvendinimo taisyklių. Tačiau išlaidų, susijusių su krizėmis, apie kurias pranešta, atveju Komisijai gali prireikti skubiai finansuoti nepaprastąsias išlaidas, kurios nenumatytos jos įprastiniame administravimo biudžete. Todėl biudžeto III skirsnyje siūloma sukurti vieną atskirą specialią eilutę – 27 01 11 „Nepaprastosios išlaidos krizės atveju“ – iš kurios būtų dengiamos visų rūšių administravimo išlaidos, nepatvirtintos niekur kitur biudžete. Kadangi Komisijos administravimo biudžetas jau apima beveik visas išlaidų rūšis, kurių galėtų prireikti krizės metu, naujoji eilutė būtų skirta tik išlaidoms, kurios i) patirtos krizės metu, ii) kurių negalima priskirti kitoms esamoms administravimo eilutėms, iii) apie kurių tikslų pobūdį biudžeto valdymo institucijai reikėtų nedelsiant pranešti krizei pasibaigus. Atsižvelgiant į numatomą nedidelį tokių išlaidų dažnumą, palyginti su visu Komisijos administravimo biudžetu, ir tų išlaidų hipotetinį pobūdį, Komisija mano, kad siūlomoje eilutėje pakanka įrašyti „p. m.“. Būtinos sumos į šią eilutę bus pervestos iš antraštinės dalies „Biudžetas“ biudžeto punkto 27 01 02 19 eilutės „Kitos valdymo išlaidos. Nedecentralizuotas valdymas“. Jeigu reikiamos sumos viršytų šio punkto asignavimus, Komisija biudžeto valdymo institucijai pateiktų būtinus perkėlimo pasiūlymus. SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija, išlaidų subkategorija | 2008 m. finansinė programa | 2008 m. biudžetas | PTBP Nr. 1/2008 | 2008 m. biudžetas + TB Nr. 1/2008 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Sanglauda augimui ir užimtumui skatinti |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Iš viso | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Marža[4] | | |-188 941 445 | | | |-188 941 445 | | | 2. GAMTOS IŠTEKLIŲ APSAUGA IR VALDYMAS | | | | | | | | | | su rinka susijusios išlaidos ir tiesioginės išmokos |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Iš viso | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Marža | | |3 758 876 504 | | | |3 758 876 504 | | | 3. PILIETIŠKUMAS, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |747 000 000 | |728 034 000 |533 196 000 | | |728 034 000 |533 196 000 | |3b. Pilietiškumas |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Iš viso | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Marža[5] | | |19 123 000 | | | |19 123 000 | | | 4. ES KAIP PASAULINĖ PARTNERĖ[6] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marža | | | -70 000 000 | | | | -70 000 000 | | | 5. ADMINISTRAVIMAS[7] |7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Marža | | | 173 139 765 | | | | 173 139 765 | | | 6. KOMPENSACIJOS | 207 000 000 | |206 636 292 | 206 636 292 | | |206 636 292 | 206 636 292 | | Marža | | | 363 708 | | | | 363 708 | | | IŠ VISO | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Marža | | |3 692 561 532 | 9 650 459 388 | | |3 692 561 532 | 9 650 459 388 | | [1] OL L 248, 2002 9 16, p. 1. [2] OL L 390, 2006 12 30, p. 1. [3] 2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą (OL L 311, 2002 11 14). [4] Skaičiuojant maržą pagal 1a išlaidų kategoriją, į Europos prisitaikymo prie globalizacijos padarinių fondą (EGF) neatsižvelgta. [5] Europos Sąjungos solidarumo fondo (ESSF) suma įtraukiama pagal atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). [6] 2008 m. 4 išlaidų kategorijos maržoje neįskaičiuoti asignavimai, susiję su Neatidėliotinos pagalbos rezervu. [7] Skaičiuojant 5 išlaidų kategorijos maržą iki numatytos viršutinės ribos, atsižvelgta į 2007–2013 m. finansinės programos 1 išnašą – 77 mln. EUR darbuotojų įnašų į pensijų sistemą.